Kindralmajor

Kindralmajor on paljude riikide sõjaväeline auaste, mis on kõrgem brigaadikindralist ja madalam kindralleitnandist. Mereväes vastab sellele kontradmirali auaste.

Eesti

Kindralmajor on auastmena kasutuses Eesti maa- ja õhuväes.

Ameerika Ühendriigid
Ameerika Ühendriikide maaväes, merejalaväes ja õhuväes on kindralmajori auaste (Major General) (kahetärnikindral) neljast kindrali järgust teine. Väeliikide (armee, merejalavägi, õhuvägi) kindralid atesteerivad nende all teenivad brigaadikindraleid ning koostavad nimekirja ohvitseridest, keda nad soovitavad kindralmajoriks ülendamiseks. Nimekiri saadetakse vastava väeliigi ministrile (armees armeeminister, merejalaväes mereväeminister ning õhuväes õhuväeminister) ja staabiülemate komitee esimehele ülevaatamiseks, kes saadavad selle edasi kaitseministrile, kes viimasena edastab selle presidendile. Ohvitserid nimetab ametisse president kaitseministri ja väeliigi ministri soovitustel. Riigi huvides võib president ametisse nimetada ka mõne nimekirjas mitte oleva ohvitseri, kuid seda juhtub harva. Ohvitseri ametisse nimetamise ja auastmesse ülendamise peab seejärel kinnitama senat enamushääletusega.

Kindralmajorid teenivad peamiselt diviisiülemana, kindralleitnantide asekindralina, neljatärnikindralite staabiülemana ning Rahvuskaardis nende osariigi kindraladjutandina.

Kindralmajori auastmes saab teenida kuni viis aastat või kuni 35 aastat koguteenistuses, sõltuvalt sellest, kumb on hilisem, välja arvatud juhul, kui ohvitser nimetatakse ülendamiseks. Muidu peavad kõik kindralid erru minema kuu aega pärast 64-aastaseks saamist, kuigi kaitseminister saab seda pikendada kuni ohvitseri 66. ja president kuni 68. sünnipäevani.

Leedu
Kindralmajor (leedu keeles generolas majoras) on Leedu kaitseväe kindraliauaste. Sellest madalam on brigaadikindrali (brigados generolas) ja kõrgem kindralleitnandi (generolas leitenantas) auaste. Leedu mereväes vastab sellele kontradmirali aukraad.

Alates 1991

 Aasta Nimi Märkused 1993 Jonas Andriškevičius (sündinud 1944)  2001 Jonas Kronkaitis (sündinud 1935)  2004 Valdas Tutkus (sündinud 1960) Ülendati kindralleitnandiks 2007 2007 Vitalijus Vaikšnoras (sündinud 1961)  2009 Arvydas Pocius (sündinud 1957) Ülendati kindralleitnandiks 29. juulil 2011 2010 Vytautas Jonas Žukas (sündinud 1962) Ülendati kindralleitnandiks 22. juunil 2015 2011 Edvardas Mažeikis (sündinud 1961)  2012 Almantas Leika (sündinud 1968)  2018 Valdemaras Rupšys (sündinud 1967) Ülendati kindralleitnandiks 24. juulil 2019 ja kindraliks 10. juulil 2023 2019 Gintautas Zenkevičius (sündinud 1962)  2022 Remigijus Baltrėnas (sündinud 1974)  2022 Mindaugas Steponavičius (sündinud 1974) 

Läti
pisi|100px|Läti kindralmajori õlak
Kindralmajor (läti keeles ģenerālmajors) on Läti maaväe kindraliauaste. Sellest madalam on brigaadikindrali (brigādes ģenerālis) ja kõrgem kindralleitnandi (ģenerālleitnants) auaste. Läti mereväes vastab sellele kontradmirali aukraad.Läti kaitseväe auastmed  Vaadatud 27. veebruar 2017

Alates 1991

 Aasta Nimi Märkused 2008 Juris Maklakovs (sündinud 1964)  2010 Raimonds Graube (sündinud 1957) Ülendati kindralleitnandiks 2012 2014 Andis Dilāns (sündinud 1970)  2014 Juris Zeibārts (sündinud 1959)  2016 Leonīds Kalniņš (sündinud 1957) Ülendati kindralleitnandiks 2017 2016 Ivo Mogiļnijs (sündinud 1968)  2022 Imants Ziediņš (sündinud 1969) 

Portugal
Portugalis kasutati küll mereväes kontradmirali auastet (contra-almirante), aga väljaspool mereväge kasutati kaua aega brigadiri auastet. Kindralmajori auaste eksisteeris üksnes lühikest aega 1862–1864. Alles 1999. aastal loodi Portugalis uuesti kindralmajori auaste.

Prantsusmaa
Prantsusmaal ei ole major général auaste, vaid ametikoht, mis antakse kindralitele, tavaliselt armeekorpusekindrali (général de corps d'armée) auastmes olevale isikule. Prantsusmaa sõjaväes on viis kindralmajorit: armeede kindralmajor (peastaabi ülem), maaväe kindralmajor, mereväe kindralmajor, õhuväe kindralmajor ja sandarmeeria kindralmajor. Kindralmajori ametikoht on madalam kui sõjaväe ülemjuhataja ametikoht, mis tavaliselt kuulub armeekindrali auastmes isikule.

 Endised kasutajad 
 Nõukogude Liit 
Punaarmees vastas kindralmajori auastmele diviisikomandöri (komdiv) ametikoht.

 Saksa DV 
Saksa DV-s oli kindralmajor kindralitest kõige madalam auaste. Sellest kõrgemad auastmed olid kindralleitnant, kindralooberst, armeekindral ja lõpuks Saksa Demokraatliku Vabariigi marssal, kuigi viimast ei antud mitte kunagi kellelegi.

Viited

Kategooria:Sõjaväelised auastmed